burgasdotpro/wikipedia huggingface dataset:
Naoki Macuda

Naoki Macuda (* 14. marec 1977, Kiryū, Gunma † 4. august 2011, Macumoto, Nagano) bol japonský futbalista, účastník Majstrovstiev sveta vo futbale 2002.
Smrť.
Naoki Macuda zomrel 4. augusta 2011 na zástavu srdca dva dni po tom, čo skolaboval na tréningu. Príčiny kolapsu boli zrejme veľké horúčavy.
Ron Wilson

Ronald Lawrence Wilson (* 28. máj, 1955) je bývalý kanadsko-americký hokejový hráč, v súčasnosti hlavný tréner tímu Toronto Maple Leafs v NHL. 
V minulosti pôsobil ako tréner tímov San Jose Sharks, Washington Capitals, Mighty Ducks of Anaheim. Viedol aj Národné hokejové mužstvo USA na Zimnej olympiáde 2010, kde tím USA získal strieborné medaily.
R-16 (balistická raketa)

R-16 bola sovietska medzikontinentálna balistická raketa, v kóde NATO označovaná ako SS-7 Saddler, v sovietskom výrobnom typovom označení GRAU mala index 8К64. Išlo o druhú operačne použiteľnú sovietsku medzikontinentálnu raketu (po R-7) a prvú, ktorá používala dlhodobo skladovateľné pohonné hmoty. 
Raketa bola vyvíjaná od r. 1959 v konštrukčnej kancelárii ОКB-586 pod vedením Michaila Jangeľa, motory pre ňu vyvinul Valentin Petrovič Gluško. Bola dvojstupňová a ako palivo prvýkrát používala dlhodobo skladovateľný, no vysoko toxický asymetrický dimethylhydrazin a ako okysličovadlo kyselinu dusičnú. Celková výška rakety bola 34,3 m, jej priemer bol 3 metre a mohla niesť jadrovú hlavicu do hmotnosti 2175 kg na vzdialenosť 11 000 až 13 000 km.
Pri príprave prvého skúšobného letu rakety došlo v októbri 1960 na odpaľovacej rampe na kozmodróme Bajkonur k obrovskej havárii, pri ktorej zahynuli desiatky inžinierov a vojakov. Ďalšie, už zväčša úspešné testy prebiehali od februára 1961 a v roku 1962 bola raketa prijatá do výzbroje, pričom bolo pre ňu na sovietskom území rozmiestnených až 186 odpaľovacích pozícii, z toho takmer 70 bolo pripravených pre verziu rakety "R-16U", ktorá bola modifikovaná pre štart z podzemného raketového sila. Rakety boli vyraďované z výzbroje v rokoch 1976 - 1977.
Myozín

Myozín je bielkovina, ktorá je jednou z hlavných funkčných a štrukturálnych súčastí svalového vlákna. 
Vlastnosti.
Molekulová hmotnosť myozínu je 480 000. Existuje sedemnásť rôznych tried (typov), v svaloch človeka je myozín typu II. Samotná molekula sa skladá zo 6 polypeptidových reťazcov: 2 ťažkých a 4 ľahkých. Ťažké reťazce sa vzájomne obtáčajú a na jednej strane vytvárajú „chvost“ molekuly, na druhej dvojitý globulárny útvar, tzv. „hlavu“. Na každú „hlavu“ sa pripájajú 2 ľahké reťazce. „Hlava“ prechádza do „chvosta“ v ohybnom „krčku“.
200 na seba postupne pozdĺžne nasadajúcich identických molekúl myozínu vytvára vzájomným spojením "myozínové myofilamentum". Ich „chvosty“ vytvárajú telo myofilamentu. Z tela vyčnievajú v pravidelných vzdialenostiach „hlavy“ myozínu na elastických „krčkoch“. Myofilamentum je dlhé 1,6 um. V priečnom priereze sú „hlavy“ umiestnené každých 60° (6 po obvode).
Každá „hlava“ má väzobné miesto pre aktín a enzým ATP-hydrolázu. Ten uvoľňuje chemickú energiu, ktorá je potrebná pre aktívny pohyb v „krčku“ a umožňuje vzájomné posúvanie aktínových a myozínových myofilamentov a následnú svalovú kontrakciu (sťah).
Salamanca

Salamanca môže byť:
Palais des Tuileries

Palais des Tuileries (doslova „Palác výrobní škridiel“), alebo po slovensky Tuilerijský palác alebo Tuilerie, bol kráľovský palác v Paríži stojaci na pravom brehu Seiny. Bol zničený obrovským požiarom počas potlačovania Parížskej komúny v roku 1871. Uzatváral západný koniec nádvoria Louvru, ktoré je odvtedy otvorené.
Lukáš Adamec

Lukáš Adamec (* 12. marec 1987, Košice) je slovenský pop rockový spevák a vodnopólista. Pôsobil v hudobnej skupine Siempre.
Vyrastal v hudobníckej rodine. V roku 2011 sa stal víťazom druhého ročníka speváckej súťaže "Česko Slovenská Superstar" a v roku 2016 zvíťazil v hudobno-zábavnej šou "Tvoja tvár znie povedome". Od roku 2015 stvárňoval hlavnú postavu Othella v muzikáli "Jesus Christ Superstar", pôsobil aj ako moderátor v hudobnom rádiu. Jeho skladba „Poď sa radšej hrať“ bola použitá vo filme "Casino.sk".
Má syna Tea a dcéru Leu.
Majstrovstvá Európy vo vodnom póle 2006

Majstrovstvá Európy vo vodnom póle 2006 boli v poradí 27. majstrovstvá Európy vo vodnom póle, ktoré organizuje Európska plavecká liga (LEN). Konali sa v Belehrade, v Srbsku v dňoch od 1.10. septembra 2006, za účasti 12 mužských a 8 ženských tímov. Nováčikom turnaja boli obe družstvá domáceho Srbska. Dejiskom zápasov boli Sportsko rekreativni centar Tašmajdan s kapacitou bazéna pre 5 400 a Sportski centar Banjica s kapacitou pre 2 500 divákov. V mužskej kategórii získalo titul domáce , ktoré zvíťazilo vo finálovom stretnutí nad . V ženskej kategórii zvíťazilo , keď vo finále vyhralo nad obhajcom titulu z .
Tieto majstrovstvá slúžili ako jedno z kvalifikačných podujatí európskych družstiev na MS 2007, ktoré organizovala Austrália. Kvalifikovalo sa na ne 1 družstvo v mužskej a 3 družstvá v ženskej kategórii.
R-12

R-12 Dvina bola sovietska balistická raketa stredného doletu, v kóde NATO označovaná ako SS-4 Sandal a v sovietskom výrobnom typovom označení GRAU mala index 8K63.
Jednostupňovú raketu na kvapalné pohonné látky vyvinuli v konštrukčnej kancelárii ОКB-586 pod vedením Michaila Jangeľa. Jej celková výška bola a priemer 1,65 metra, dokázala niesť jadrovú hlavicu o hmotnosti na maximálnu vzdialenosť . Verzia "R-12U" bola modifikovaná pre štarty z podzemného raketového sila. Kvôli použitiu dlhodobo skladovateľných pohonných látok a pomerne veľkej mobilnosti bola prvou operačne efektívnou sovietskou raketou stredného doletu a tiež prvou hromadne vyrábanou (celkovo bolo vyrobených vyše 2300 kusov). Vo výzbroji sovietskej armády bola v rokoch 1960 – 1989. Modifikovaná verzia rakety bola použitá ako prvý stupeň ľahkého kozmického nosiča Kosmos-2. 
Rozmiestnenie rakiet R-12 v r. 1962 na Kube sa stalo príčinou kubánskej raketovej krízy.
Drake

Drake, vlastným menom Aubrey Drake Graham (* 24. október 1986, Toronto, Ontário, Kanada), je kanadský reper, spevák, skladateľ, hudobný producent a herec. Pôvodne sa preslávil ako herec v seriáli "", v ktorom účinkoval 8 rokov od roku 2001. V USA sa stal slávnym až so svojou hudobnou kariérou a to vďaka Lil Wayneovi a jeho vydavateľstvu Young Money Ent. 
V roku 2010 vydal svoj platinový debut "Thank Me Later", ktorý dosiahol na prvé miesto v amerických, kanadských a britských hitparádach. Albumu sa predalo cez 1,4 milióna kusov len v USA.
Diskografia.
Štúdiové albumy
Rímskokatolícka cirkev (rozlišovacia stránka)

Rímskokatolícka cirkev môže byť:
Katolícka cirkev

Katolícka cirkev môže byť:
Far l’amore

„Far l'amore“ je singel francúzskeho DJa Boba Sinclara vydaný v apríli 2011. Je to remix piesne „A far l'amore comincia“ z roku 1976 od Raffaelly Carrà.
R-2

R-2 bola raná sovietska balistická raketa, v kóde NATO označovaná ako SS-2 Sibling a v sovietskom výrobnom typovom označení GRAU mala index 8Ž38. 
Raketa bola vyvíjaná pod vedením Sergeja Koroľova od roku 1948, jej letové skúšky prebiehali v rokoch 1949 - 1951 na kozmodróme Kapustin Jar. Išlo o vylepšenú verziu rakety R-1 (ktorá bola v podstate sovietskou kópiou nemeckej V-2). Hoci dizajn rakety bol ešte do istej miery ovplyvnený nemeckou technológiou, obsahoval už celý rad originálnych sovietskych riešení. Hlavné vylepšenia oproti R-1 predstavovala o vyše 50% zvýšená nosnosť spolu so zdvojnásobením doletu (na 600 km), ako napr. aj schopnosť oddeľovania bojovej hlavice od tela rakety. Raketa tiež mala originálny sovietmi vyvinutý motor "RD-101" (zostrojený Valentinom P. Gluškom).
Vo výzbroji sovietskej armády bola raketa medzi rokmi 1951 - 1959. Na vedecko-výskumné účely používaná modifikácia rakety mala označenie "R-2A". V roku 1957 bola licencia na výrobu rakety odovzdaná Číne a stala sa tak základom pre prvú čínsku balistickú raketu Dong Feng 1.
Majstrovstvá Európy vo vodnom póle 2008

Majstrovstvá Európy vo vodnom póle 2008 boli v poradí 28. majstrovstvá Európy vo vodnom póle, ktoré organizuje Európska plavecká liga (LEN). Konali sa v Malage, v autonómnom spoločenstve Andalúzia, v Španielsku v dňoch od 4.13. júla 2008, za účasti 12 mužských a 8 ženských tímov. Nováčikmi turnaja boli mužské družstvá Čiernej Hory a Macedónska. Španielsko organizovalo európsky šampionát druhýkrát, predtým hostilo toto podujatie v roku 1997, v Seville. Dejiskom zápasov bolo novovybudované plavecké centrum Centro Acuático de Málaga. V mužskej kategórii získal nečakane titul nováčik z , ktorý zvíťazil nad obhajcom titulu zo . V ženskej kategórii obhájilo prvenstvo , keď vo finále vyhralo nad domácim .
Tieto majstrovstvá slúžili ako kvalifikácia európskych družstiev na MS 2009, ktoré organizovalo Taliansko. Kvalifikovalo sa na ne 8 najlepších družstiev v mužskej a 2 družstvá v ženskej kategórii.
Arc de Triomphe du Carrousel

Arc de Triomphe du Carrousel je víťazný oblúk z roku 1809 postavený Napoleonom. Je priechodný zo všetkých štyroch strán. Stojí v Paríži v 1. obvode na Place du Carrousel, západne od Louvru.
Dejiny.
Oblúk bol postavený k pocte Napoleonovej armády medzi rokmi 1807 a 1809 pred Tuilerijským palácom, ktorý zhorel v roku 1871. Oslavuje víťazstvo francúzskej armády v bitke pri Slavkove a zobrazuje vojenské akcie v roku 1805 a ulmskú kapituláciu v roku 1807. Jeho architektmi boli Charles Percier a Pierre-François-Léonard Fontaine.
Opis.
Stavba má podobu rímskych víťazných oblúkov. Námety basreliéfov, zobrazujúce bitky, vybral riaditeľ Napoleonovho múzea (teraz umiestneného v Louvri) Vivant Denon a navrhol ich Charles Meynier.
Kvadriga "Bronzové kone Konštantína I." na vrchole oblúku je kópia záprah z baziliky sv. Marka v Benátkach, ktoré armáda ukoristila v Taliansku v roku 1798, a ktoré sa v roku 1815 vrátilo späť do Benátok. Autorom kópie je François Joseph Bosio.
Grúň (1 100,5 m n. m.)

Grúň () je vrch v severnej časti Lúčanskej Malej Fatry. Leží nad údolím Váhu v Strečnianskej úžine, približne severozápadne od Vrútok. 
Poloha.
Nachádza sa v strednej časti pohoria, v najsevernejšom výbežku geomorfologického podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na hranici okresov Žilina a Martin, v katastrálnom území mesta Vrútky a obce Strečno. Najbližšími vrcholmi sú severným smerom ležiace Rakytie (), západným smerom ležiaci Polom () a juhozápadne situovaný Úplaz ().
Opis.
Vrch na okraji Malej Fatry je súčasťou hlavného hrebeňa Lúčanskej Malej Fatry, ktorý ním vedie od juhu z Úplazu cez lokalitu "Saračníky" a vrchom Rakytie pokračuje na Domašín v známom meandri. Severné svahy sa zvažujú priamo do Váhu. Grúň tvoria dolomity, ktoré sa ťažia v blízkom kameňolome Dubná Skala, no tiež na neďalekom Polome. Odvodňuje ju niekoľko menších prítokov Váhu, z významnejších je to na severozápade potok Javorina a na juhu Dzuranovský potok. Vrch je zalesnený a umožňuje tak len obmedzené výhľady. 
Výhľady.
Zalesnený vrchol obmedzuje výhľad, ktorý poskytujú menšie odlesnené lokality. Okrem najbližších vrchov je zaujímavý pohľad najmä na Domašínsky meander a do Turca. Východným smerom sa okrem časti Krivánskej Fatry ukazuje severná časť Veľkej Fatry a pri vhodnej polohe možno zhliadnuť časť Žilinskej kotliny, no ojedinele i tisícovky Moravsko-sliezskych Beskýd (Kněhyně, Smrk a Lysá hora), Pilsko a Babiu horu.
Ready 2 Go

„Ready 2 Go“ je skladba francúzskeho DJa Martina Solveiga z jeho piateho štúdiového albumu "Smash". Skladba obsahuje spev britského speváka Kele Okereke. Žánrom dubstep ovplyvnená skladba bola vydaná ako v poradí tretí singel albumu dňa 28. marca 2011. Vo francúzskom rebríčku SNEP dosiahol 20. miesto. Skladba bola druhou ústrednou melódiou futbalového turnaja Copa América 2011.
Place du Carrousel

Place du Carrousel je námestie v Paríži. Nachádza sa medzi západnými krídlami Louvru v 1. obvode. Jeho názov je odvodený od druhu vojenskej jazdeckej prehliadky nazývanej karusel, ktoré sa na ňom konali. Pod námestím bolo vybudované nákupné stredisko Carrousel du Louvre.
Poloha.
Námestie sa rozkladá medzi Louvrom a Tuilerijskými záhradami. Vo východnej časti je vozovka s kruhovým objazdom uprostred ktorého je základňa Obrátenej pyramídy. Zvyšnú časť námestia okolo Víťazného oblúku Carrousel tvorí pešia zóna s verejným parkom.
Dejiny.
Námestie bolo pôvodne stavbami obklopené zo všetkých štyroch strán. V roku 1871 však počas Parížskej komúny vyhorel Tuilerijský palác a v roku 1883 bol zbúraný, takže námestie je dnes na západnej strane otvorené do Tuilerijských záhrad. V rokoch 1806 - 1808 bol uprostred námestia (vtehy nádvoria) vybudovaný Arc de Triomphe du Carrousel (Víťazný oblúk Carrousel).
Počas Francúzskej revolúcie bola na námestí umiestnená gilotína ktorou bol okrem iných popravený v roku 1792 aj spisovateľ Jacques Cazotte.
Divadlo Na Fidlovačce

Divadlo Na Fidlovačce je divadelná scéna v Prahe – Nuslích v "širšom" Nuselskom údolí pri Botiči, oproti Nuselskému pivovaru. Pred divadlom sa nachádza park Na Fidlovačce a na jeho východnej strane potom rovnomenná ulica. V týchto miestach sa v 18. a 19. storočí konali obľúbené slávnosti pražských obuvníkov "Fidlovačka".
Dejiny.
Stavba budovy sa začala v roku 1921, divadlo bolo slávnostne otvorené pod názvom "Tylovo divadlo" 5. novembra 1921. V repertoári divadla boli predovšetkým operety. V priebehu svojej existencie niekoľkokrát zmenilo názov, v rokoch 1963 až 1978 bolo v prevádzke ako "Hudební divadlo v Nuslích".
Divadelná budova potom chátrala až do roku 1995, kedy bola na jej obnovu založená "Nadace Fidlovačka". S jej prispením bolo divadlo obnovené – prevádzka slávnostne začala 28. októbra 1998 Fidlovačkou Josefa Kajetána Tyla. Herci divadla nie sú v stálom angažmáne, ale uzatvárajú zmluvy na jednotlivé predstavenia. Najobsadzovanejšími hercami súboru boli zakladatelia novej éry divadla Tomáš Töpfer a Eliška Balzerová. Pri obnovení divadla do Divadla Na Fidlovačke prešiel takmer celý ročník vtedajších absolventov Pražského konzervatória, z ktorých dosiaľ najviac priestoru dostali Zuzana Vejvodová a Ondřej Brousek. Najúspešnejšou inscenáciou divadla zostáva americký muzikál "Šumař na střeše", ktorý bol v repertoári viac než desať rokov.
V roku 1998 divadlo dostalo cenu Thálie ako zvláštnu cenu kolégia, ako prvý umelecký kolektív ocenený cenou Thálie vôbec.
Komorná Fidlovačka.
V bývalom kine Morava (za prvej republiky Světovid) v Boleslavovej ulici v Nusliach neďaleko od námestia Bratří Synků bola zriadená 2. scéna divadla s názvom Komorní Fidlovačka .
Západná cirkev

Západná cirkev (v prípadewetrhrtestdh terzshd kresťanských cirkví aj západná kresťanská cirkev) môže byť:
Passage du Ponceau

Passage du Ponceau je súkromná pasáž v Paríži v 2. obvode medzi domom č. 212 v ulici Rue Saint-Denis a domom č. 119 na Boulevard de Sébastopol. Jej dĺžka je 92 m a šírka 2,5 m.
Pasáž bola otvorená v roku 1826 a v roku 1854 skrátená pri vzniku bulváru Sébastopol.
Félix Ziem

Félix-Francois Georges Philibert Ziem (* 26. február 1821, Beaune, Francúzsko† 10. november 1911, Paríž) bol francúzsky maliar barbizonskej školy.
Životopis.
Ziemova matka bola z Burgundska, otec bol Chorvát. 
Vyštudoval architektúru v Dijone a pracoval nejaký čas ako architekt. V rokoch 1845 až 1848 podnikol niekoľko študijných ciest po Taliansku a začal sa venovať prevažne maliarstvu. Inšpiráciu pre svoje diela čerpal z pobytov v Benátkach. Maľoval zátišia, portréty, krajiny i akvarely. Na parížskom Salóne vystavoval po prvé v roku 1849. Cestoval po Európe a v roku 1860 sa usídlil na Montmartri.
V roku 1857 bol menovaný rytierom Čestnej légie a v roku 1901 sa stal oficiálnym maliarom francúzskeho námorníctva.
Je pochovaný na parížskom cintoríne Père Lachaise.
Tuileries

Tuileries alebo po slovensky Tuilerie (doslova "výrobňa škridiel") môže byť v Paríži:
NHL 2009/2010

Sezóna NHL 2009/2010 bola v poradí 92. sezóna Národnej hokejovej ligy. Riadna sezóna začala 1. októbra 2009 a skončila 11. apríla 2010. Od 15. februára do 28. februára bola sezóna prerušená kvôli Zimným olympijským hrám. Kvôli Olympijskej prestávke sa nehral All-Star zápas. Stanleyho pohár získalo Chicago Blackhawks, ktorý vo finále zdolal Philadelphiu Flyers 4:2 na zápasy. 
Základná časť.
Začiatok sezóny.
2. a 3. októbra 2009 sa odohrali štyri zápasy v Európe. Vo Fínsku dvojzápas Florida Panthers a Chicago Blackhawks (4:3pp; 0:4) a vo Švédsku dvojzápas St. Louis Blues a Detroit Red Wings (4:3; 5:3).
Platový strop.
Pred sezónou sa zvýšila hodnota platového stropu o 100 000 USD. Platový strop hráčov je tak v tejto sezóne na úrovni 56,8 milióna USD pre každy tím.
Jozef Hudec (egyptológ)

Mgr. et Mgr. Jozef Hudec, PhD. (* 29. december 1965, Zlaté Moravce) je slovenský egyptológ, archeológ a politológ.
Životopis.
Vyštudoval archeológiu, egyptológiu a politológiu na Filozofickej fakulte Karlovej univerzity v Prahe, kde v roku 1997 získal aj doktorát. Špecializuje sa na slovenské egyptiaká, archeológiu a históriu starého Egypta počas 1. tisícročia pred Kristom, v politológii na islamský fundamentalizmus a v archeológii Slovenska na 10. a 11. storočie.
V roku 1995 založil spolu s ďalším slovenským egyptológom Dušanom Magdolenom nadáciu Aigyptos, ktorej "„hlavným zámerom … je všestranná podpora rozvoja slovenskej egyptológie.“" V súčasnosti je predsedom jej spávnej rady. Od roku 1996 vedecký ašpirant, v rokoch 1998–2003 vedecký pracovník Kabinetu orientalistiky SAV. V roku 1997 externe prednášal „Úvod do staroegyptských dejín“ na Katedre všeobecných dejín, FiF UK Bratislava, externé prednášky o archeológii v Egypte pripravil aj pre študentov katedry archeológie FiF UK Bratislava.
Je jedným z dvoch vedúcich poľsko-slovenského výskumu v egyptskom Tell el-Retábí (spolu s poľským egyptológom Slawomirom Rzepkom), "„ktorý sa realizuje v spolupráci s Archeologickým ústavom Varšavskej univerzity a s podporou Poľského centra stredomorskej egyptológie v Káhire.“" Projekt financovaný nadáciou Aigyptos prebieha od roku 2007, od roku 2013 je podporovaný aj Ústavom orientalistiky SAV a Agentúrou pre podporu výskumu a vývoja SR.
Medzi jeho nezverejnené práce patrí magisterská a doktorská práca na FF UK v Prahe "o slovenských egyptiakách". Egyptologické práce publikuje spravidla v časopise Ústavu orientalistiky SAV „Asian and African Studies“ (AAS), Polish Archaeology in Mediterranean (PAM) a vo viedenskom Ägypten und Levante. Je autorom sprievodcu „Egypt“, ktorý vyšiel v nakladateľstve Olympia v Prahe (2002). Politologické príspevky spravidla publikuje v zborníku Panoráma globálneho bezpečnostného prostredia.
Je členom Medzinárodnej asociácie egyptológov (IAE), Medzinárodnej rady múzeí (ICOM), Slovenskej archeologickej spoločnosti pri SAV a Slovenskej orientalistickej spoločnosti pri SAV.
V súčasnosti pracuje na Ministerstve zahraničných vecí a európskych záležitostí Slovenskej republiky a na čiastočný úväzok v Ústave orientalistiky Slovenskej akadémie vied. Ako zástupca vedúceho zastupiteľského úradu bol vyslaný na veľvyslanectvách v Tel Avive a v Káhire, krátko tiež pôsobil na sezónnom slovenskom konzuláte v Kuvajte.
Ham-sur-Heure-Nalinnes

Ham-sur-Heure-Nalinnes je belgická obec vo Valónskom regióne v provincii Hennegavsko. 
Obyvateľstvo.
Obec má približne 13 478 obyvateľov (2010).
Časti obce.
Od 1. januára 1977 obec Ham-sur-Heure-Nalinnes pozostáva z týchto častí (bývalých obcí):
3M-80 Moskit

3M-80 Moskit je sovietska a ruská nadzvuková protilodná riadená strela ďalekého dosahu. Moskit bol navrhnutý v konštrukčnej kancelárii "Raduga" v polovici 70. rokov 20. storočia ako vývojový projekt P-100, ktorý bol neskôr premenovaný na "3M-80 Moskit".
V krajinách NATO získala strela značný rešpekt a označenie SS-N-22 Sunburn. Je nástupcom starších riadených striel s plochou dráhou letu "SS-N-9 Siren".
Domašín (vrch v Malej Fatre)

Domašín () je pahorok v najsevernejšom výbežku Lúčanskej Malej Fatry, v okrese Žilina. Váh tu svojím tokom v Strečnianskej tiesňave vytvára Domašínsky meander.
História.
Počas Slovenského národného povstania sa pahorok v dňoch 31. august - 1. september 1944 stal dôležitým oporným bodom obrannej línie (Rakytie - Domašín) vojakov Česko-slovenskej armády na Slovensku a partizánov v Strečnianskej tiesňave. Na Domašíne zaujal obranu prápor francúzskych partizánov z 1. partizánskej brigády M. R. Štefánika. 
Poloha.
Vrch (pahorok) nápadne vybieha z masívu Lúčanskej Malej Fatry a prehradzuje tak tok Váhu, ktorý obtokom vytvára Domašínsky meander. Susedí iba na západe nevýrazným sedlom s Rakytím () a z vrcholu nie je výhľad. V lokalite sa nachádza viacero chát.
Doprava.
Úpätím vrchu prechádza dôležitý dopravný ťah E50 v trase cesty I/18, spájajúcej Žilinu s Martinom. Popod vrch vedie dvojica tunelov železničnej trate Žilina – Košice.
Noviny (Trenčín)

Noviny je jedno zo sídlisk krajského mesta Trenčín.
Poloha.
Noviny sú sídliskom v okrajovej časti Trenčína, susediace priamo s časťou Biskupice, sídliskom Dlhé Hony a riekou Váh.
Dejiny.
Sídlisko sa začalo stavať v 70. rokoch 20. storočia a prví usadlíci tu bývali od roku 1975. Asi dve tretiny sídliska tvorí radová rodinná výstavba. Zvyšná tretina je tvorená bytovými domami pochádzajúcimi približne z toho istého obdobia. V rokoch 2009 až 2010 sa tu vybudovali aj tri nové obytné domy. Do roku 1989 sa sídlisku Noviny hovorilo "milionárska štvrť". Umocnilo to aj množstvo prominentných osôb, ktoré v tejto lokalite Trenčína bývali, ako napríklad tajomník Okresného výboru Komunistickej strany Slovenska Dušan Šišmiš, veliteľ východného vojenského okruhu armádny generál Samuel Kodaj a ďalší. Na Novinách žil aj známy slovenský filmový producent Rudolf Biermann, známy lekár a maliar Július Činčar, novinár Juraj Martiny, redaktor Slovenského rozhlasu Patrik Šimášek, kanoista Ján Kubica a ďalší.
Infraštruktúra.
Na sídlisku Noviny je umiestnená materská škôlka, ktorá bola postavená na prelome 70 a 80 rokov 20 storočia. Vedľa nej sa nachádzala budova Detských jaslí, ktorá je dnes v správe Slovenského Červeného kríža a je v nej umiestnený Dom Humanity. V ich susedstve sa nachádza aj bývalý obchodný dom, v ktorom do roku 1989 boli umiestnené potraviny, mäsiarstvo, drogéria a espreso. Dnes táto budova slúži ako veľkosklad. Časťou Novín je aj športový areál, tvoriaci dvoma futbalovými ihriskami s asfaltovým povrchom a tenisovými kurtmi.
Doprava.
Automobilové spojenie sídliska s centrom Trenčína je zabezpečené dvoma cestami. Jedna vyúsťuje zo štvorprúdovej cesty na Električnej ulici a druhá cesta vedie od kruhového objazdu pri Fakultnej nemocnici v Trenčíne. Zo sídliska Noviny vedie aj jediná možná cesta do časti Nozdrkovce. Spojenie mesta so sídliskom je zabezpečené autobusovou hromadnou dopravou a to priamo linkou 12. Výhodnú polohu má aj linka číslo 2, ktorej konečná zastávka je na hranici Trenčianskych Biskupíc a sídliska Noviny.
Hensies

Hensies je belgická obec vo Valónskom regióne v provincii Hennegavsko. 
Obyvateľstvo.
Obec má približne 6 817 obyvateľov (2010).
Časti obce.
Od 1. januára 1977 obec Hensies pozostáva z týchto častí (bývalých obcí):
Honnelles

Honnelles je belgická obec vo Valónskom regióne v provincii Hennegavsko. 
Obyvateľstvo.
Obec má približne 4 971 obyvateľov (2010).
Časti obce.
Od 1. januára 1977 obec Honnelles pozostáva z týchto častí (bývalých obcí):
Jurbise

Jurbise je belgická obec vo Valónskom regióne v provincii Hennegavsko. 
Obyvateľstvo.
Obec má približne 9 931 obyvateľov (2010).
Časti obce.
Od 1. januára 1977 obec Jurbise pozostáva z týchto častí (bývalých obcí):
Archangeľsk

Archangeľsk () je ruské prístavné mesto v Severozápadnom federálnom okruhu na pobreží Bieleho mora. 
Nachádza sa v ústí Severnej Dviny a je administratívnym centrom Archangeľskej oblasti. S takmer 350 tisíc obyvateľmi je najväčšie mesto celej oblasti a jeden z najväčších prístavov v Rusku. 
Neďaleko mesta sa nachádzajú letiská Talagi a Vaskovo, ako aj vojenská letecká základňa Lachta. južne od Archangeľska sa nachádza kozmodróm Pleseck.
Reaganova doktrína

 
Reaganova doktrína bola súčasťou zahraničnej politiky 40. prezidenta USA Ronalda Reagana v dobe pred koncom studenej vojny.
Charakter.
Táto politika vychádzala z jednoduchého presvedčenia „"My vyhráme, oni prehrajú."“ Prezident Reagan bol presvedčený, že komunizmus je nutné zničiť a nesnažiť sa o uvoľnenie napätia (politika détente) a dosiahnutie najlepších podmienok pre koexistenciu. Reagan dosiahol úspech vystupňovaným zbrojením, tvrdým postupom proti agresii komunistických režimov podporovaných sovietmi, humanitárnou a vojenskou podporou protikomunistických povstaleckých armád v Južnej Amerike, Afrike a Ázii, humanitárnou podporou nezávislého odborového hnutia Solidarita, masívnou podporou rozhlasového vysielania pre Východný blok a globálnym znížením ceny ropy a tak aj zisku Sovietskeho zväzu z jeho ťažby. Sovietsky zväz nemohol ďalej financovať svoj zbrojný arzenál a snažil sa odvrátiť svoj pád pomocou rozhovoru o odzbrojení. Vyjednávanie však skončilo nezdarom na stretnutí v Reykjaviku. Nasledoval rozpad komunistických režimov Sovietskeho zväze a väčšiny jeho satelitov. Temnou stránkou doktríny bola podpora akéhokoľvek odporu proti komunizmu, vrátane diktátorských a extrémistickych režimov. 
Citáty.
"„Moja predstava americkej politiky v otázke Sovietskeho zväzu je jednoduchá a niekto by mohol povedať až priveľmi jednoduchá. Je to takto" My vyhráme, oni prehrajú.“"
Noviny (rozlišovacia stránka)

Noviny môžu byť:
Majstrovstvá Európy vo vodnom póle 2010

Majstrovstvá Európy vo vodnom póle 2010 boli v poradí 29. majstrovstvá Európy vo vodnom póle, ktoré organizuje Európska plavecká liga (LEN). Konali sa v Záhrebe, v Chorvátsku v dňoch od 29. augusta11. septembra 2010, za účasti 12 mužských a 8 ženských tímov. Nováčikom turnaja bolo ženské družstvo domáceho Chorvátska. Dejiskom zápasov bol Športski park Mladost. V mužskej kategórii získalo titul domáce , ktoré zvíťazilo nad . V ženskej kategórii tretíkrát v rade triumfovalo , keď vo finále vyhralo nad . Pre strieborné Grécko to bola prvá medaila.
Tieto majstrovstvá slúžili ako jedno z kvalifikačných podujatí európskych družstiev na MS 2011, ktoré organizovala Čína. Kvalifikovali sa na ne 3 družstvá v mužskej a 3 družstvá v ženskej kategórii.
Výkonný výbor LEN rozhodol o organizátorovi ME 2010 na svojom zasadnutí v Eindhovene v marci 2008. Ďalším kandidátom bola spoločná ponuka maďarského Debrecínu a rumunskej Oradey.
Belleville (Ontário)

Belleville [bɛlvɪl] je mesto v kanadskej provincii Ontário,
Podľa sčítania obyvateľstva v roku 2021 malo 55 071 obyvateľov. V roku 2016 malo 50 716 obyvateľov.
Belleville sa nachádza na diaľnici 401 medzi kanadskými miestami Toronto () a Montreal () a asi od jazera Ontário. Hlavné mesto Kanady, Ottawa je vzdialené .
Mesto Belleville bolo založené v roku 1789. Mesto sa pôvodne volalo "Meyer's Creek", v roku 1816 bol názov mesta zmenený na súčasný.
Externé odkazy.
Oficiálne stránky mesta
Lens (Belgicko)

Lens je belgická obec vo Valónskom regióne v provincii Hennegavsko. 
Obyvateľstvo.
Obec má približne 4 214 obyvateľov (2010).
Časti obce.
Od 1. januára 1977 obec Lens pozostáva z týchto častí (bývalých obcí):
John Singleton Copley

John Singleton Copley (* 3. júl 1738, Boston, Massachusetts, USA † 9. september 1815, Londýn, Spojené kráľovstvo) bol anglo-americký maliar, popredný predstaviteľ klasicizmu. 
Zo začiatku maľoval najmä historické výjavy, neskôr sa stal obľúbeným portrétistom britskej kráľovskej šľachty. V rokoch 1774 až 1776 navštívil Taliansko a v roku 1779 sa stal členom Royal Academy of Arts v Londýne. Jeho najslávnejší obraz je "Watson a žralok" z roku 1778 spodobňujúci generála Watsona, ktorého takmer zožral žralok.
Lens

Lens môže byť:
RAPEX

RAPEX "(Rapid Alert System for Non-Food Products)" je rýchly informačný systém spoločenstva (Community Rapid Information System), ktorý zabezpečuje výmenu informácií o nebezpečných výrobkoch nepotravinového charakteru medzi Európskou komisiou, členskými štátmi Európskej únie a štátmi Európskeho hospodárskeho priestoru – Islandom, Lichtenštajnskom a Nórskym kráľovstvom.
Cieľom tohto výstražného systému je zabezpečiť, aby sa k spotrebiteľom nedostali nebezpečné výrobky, ktoré by ohrozovali jeho zdravie a bezpečnosť. Zároveň sa jednotlivé členské štáty informujú o prijatých opatreniach zameraných na zamedzenie výskytu nebezpečných výrobkov na trhu v Európskej únii. RAPEX slúži aj na monitorovanie efektívnosti fungovania trhového dozoru v jednotlivých krajinách a je základom pre vypracovanie a prijatie opatrení na ochranu trhu na úrovni Spoločenstva
Do systému RAPEX sa povinne hlásia všetky nebezpečné spotrebiteľské výrobky, ktoré predstavujú závažné riziko pre zdravie a bezpečnosť spotrebiteľov okrem:
RAPEX je týždenne aktualizovanou databázou oznámení, ktoré majú pôvod:
V EÚ systém začal pracovať v roku 2003 na základe Smernice Európskeho parlamentu o všeobecnej bezpečnosti výrobkov. Prevádzkovateľom systému RAPEX je Európska komisia (EK) - Generálne riaditeľstvo pre zdravie a ochranu spotrebiteľa. Členské štáty vstupujú do systému prostredníctvom národných kontrolných miest. Slovensko vstúpilo do systému 1. mája 2004.
Smash (album Martina Solveiga)

Smash je piaty štúdiový album francúzskeho elektronického DJa a producenta Martina Solveiga, ktorý bol vydaný dňa 6. júna 2011 cez vydavateľstvo Mercury Records. Vydaniu albumu predchádzal singel „Boys &amp; Girls“, na ktorom Martin Solveig spolupracoval s kanadskou elektropopovou skupinou Dragonette. Druhý singel „Hello“ bol vydaný dňa 27. septembra 2010 a stal sa celosvetovým hitom a dosiahol 1. miesto v rebríčkoch piatich krajín. Tretí singel „Ready 2 Go“ bol vydaný dňa 28. marca 2011 a spolupracoval na ňom s britským spevákom Kele Okereke.
Rýchly výstražný systém pre potraviny a krmivá

Systém RASFF je sieť, ktorú tvorí Európska komisia – DG SANCO – Ochrana zdravia a spotrebiteľa, Európsky úrad pre bezpečnosť potravín (EFSA), kontaktné miesta a kontrolné autority členských štátov, ktoré si navzájom vymieňajú informácie o bezpečnosti potravín a krmív prostredníctvom e-mailu, alebo faxom na predpísaných tlačivách.
Sieť RASFF na Slovensku tvorí:
What the Hell

What The Hell je pieseň kanadskej speváčky a skladateľky Avril Lavigne. Pieseň napísala Lavigne, Max Martin a Shellback a produkoval ju Max Martin a Shellback. Ide o prvý singel z jej štvrtého štúdiového albumu Goodbye Lullaby. Pieseň bola v USA a Kanade vydaná 7.januára 2011.
V novembri 2010 Lavigne oznámila na svojej oficiálnej internetovej stránke, že práca na štvrtom štúdiovom albume Goodbye Lullaby bola ukončená pred niekoľkými dňami. Avril Lavigne tiež oznámila, že prvým singel bude What The Hell. What The Hell mala premiéru 31.decembra 2010 v "Dick Clark's New Year's Rockin' Eve with Ryan Seacrest" Lavigne opisuje What The Hell ako:. "Šťastnú, pozitívnu party pieseň" Na druhý deň po premiére Avril Lavigne na svojom facebooku nechala na 48 hodín pieseň sťahovať zadarmo.
Brive-la-Gaillarde

Brive-la-Gaillarde je francúzske mesto, ktorá sa nachádza v departemente Corrèze, v regióne Nové Akvitánsko. 
Oblasť bola osídlená už okolo 1. storočia, mesto samotné začalo vznikať však až oveľa neskôr. V 12. storočí boli postavené hradby okolo a počas storočnej vojny bola postavená druhá línia opevnenia. Dnes už hradby neexistujú a sú nahradené bulvármi.
Poloha.
Mesto má rozlohu . Najvyšší bod je položený a najnižší bod 
Geografia.
Susedné obce: Ussac, Malemort-sur-Corrèze, Cosnac, Jugeals-Nazareth, Noailles, Lissac-sur-Couze a Saint-Pantaléon-de-Larche. Mestom preteká rieka Corrèze.
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov.
Gastronómia.
Miestnou špecialitou je "moutarde violette de Brive", fialová horčica z Brive, ktorá obsahuje hroznové víno.
Jánošík (dedina)

Jánošík (, ) je dedina v obci Alibunar v Južnobanátskom regióne v Srbsku. V roku 2002 v dedine žilo 1 171 obyvateľov (v roku 1991 mala 1 225 obyvateľov).
Dejiny.
Jánošík sa prvýkrát spomína v roku 1818 ako dedina menom Schandorf (dnešný Jánošík). 1895 – Sándorfalva; 1910 – Uj-Sándorfalva; 1922 – Slovenský Aleksandrovac ("Slovački Aleksandrovac").
V roku 1819 túto osadu založil gróf Philip Sandor, riaditeľ nájomníkov, ktoré dali do prevádzky šalitranu v Alibunare. Po ňom dostala dedina meno Šandor (Schandorf).
Prví kolonisti boli katolícki Maďari. V roku 1815 mala osada 36 domov.
V minulosti bola dedina zaplavená takže si svoje majetky obyvatelia presťahovali v rokoch 1820 – 1822 na vyššie pozemky, kde sa aj dodnes dedina nachádza.
Roku 1823 do vtedajšieho Šándorfu prišli prví Slováci, ktorí prišli z Nitry, a už v roku 1826 ich bolo 229. Roku 1827 bolo v dedine 316 katolíkov, 132 evanjelikov a 13 kalvinistov.
Cholera v roku 1836 zdecimovala obyvateľstvo. Roku 1839 sa do Jánošíku prisťahovalo 23 slovenských rodín z Hajdučice (dedina vzdialená 14 kilometrov od Jánošika). V tom istom roku postavili chrám Boží, školu a evanjelickú faru.
Keď sa v roku 1841 vysídlila slovenská katolícka obec Brešće, prišla sem väčšia časť katolíkov so svojim kňazom a matrikulom.
Jánošík mal v roku 1854 560 obyvateľov a patrili do Alibunárskej kolónie. Od 28. augusta do 26. septembra roku 1855 zúrila cholera.
V rokoch 1855 – 1856 bola postavená nová škola. V šesťdesiatych rokoch 19. storočia, katolíci dostali samostatný cintorín a roku 1855 aj dom smútku.
Záplavy boli 10. a 11. októbra 1879 a roku 1871, zemetrasenie roku 1877 zničilo Obecný dom, ktorý bol znovu postavený roku 1880. 
V rokoch 1883 – 1884 bol postavený nový kostol, lebo starý sa rozpadal. Prvá artézska studňa bola vyvŕtaná roku 1890 a 1902 bol postavený Nazarenský chrám.
Mnohí Maďari a Slováci opustili túto dedinu a presťahovali sa v rokoch 1895 a 1902 do Skorenovcu a Jermenovcu a roku 1902 sa začalo emigrovanie do Ameriky.
Roku 1827 bol založený dobrovoľný hasičský spolok v Jánošíku.
Z popisu z 31. januára 1921 v Jánošíku žilo 987 obyvateľov z toho bolo:
Demografia.
V obci žije 918 dospelej populácie. Priemerný vek je 39,1 rokov (37,8 u mužov a 40,5 u žien). V obci je 384 domácností, a priemerný počet členov v domácnosti je 3,05.
Táto oblasť je veľmi obývaná Slovákmi (podľa sčítania ľudu 2002) a v posledných troch sčítaniach je pozorovaný pokles populácie.
Villiers-le-Bel (mesto)

Villiers-le-Bel je mesto v severnej časti metropolitnej oblasti Paríža vo Francúzsku v departemente Val-d’Oise a regióne Île-de-France. Má asi 28 000 obyvateľov. Od centra Paríža je vzdialené .
Geografia.
Susedné obce: Sarcelles, Arnouville, Gonesse, Bouqueval, Le Plessis-Gassot a Écouen.
Dejiny.
Mesto získalo meno z latinského "villare" (vidiecky statok). Dodatok "Le Bel" odkazuje na meno majiteľa statku, nesúvisí teda s pomyselnými estetickými prednosťami tohto miesta.
Založenie pôvodnej dediny siaha až do 1. storočia pred Kr., o čom svedčí nález studne z galského obdobia na území mesta. Po prvé sa meno Villiers objavuje v listine Ľudovíta I. Pobožného z roku 832.
Majitelia panstva, rodina "Le Bel", služobníci francúzskeho kráľa sú zmieňovaní v rôznych písomnostiach od roku 1092. Prívlastok de Villiers dostali na konci 12. storočia. Posledný z rodu, Antoine Le Bel biskup z Beauvais, prenechal svoje léno vrchnému veliteľovi francúzskych vojsk Anne de Montmorency (* 1492 – † 1567). Mestečko v tom čase žilo z poľnohospodárstva, významným obchodným artiklom boli miestne krajky a výnosné boli aj miestne sadrovcové lomy dodávajúce surovinu na výrobu sadry. V roku 1685 po vydaní ediktu z Fontainebleau bol zbúraný miestny protestantský kostol a obyvatelia museli voliť medzi prestúpením ku katolíckej cirkvi a opustením mestečka.
Železnica priniesla rýchlejšie spojenie s metropolou, ale pretože stanica (dnes stanica "Villiers-le-Bel – Gonesse – Arnouville") bola od mesta vzdialená asi , bola ako spojenie v roku 1878 vybudovaná trať parnej električky. Električka bola v roku 1928 prestavaná na elektrickú a bola v prevádzke až do roku 1949. Pozemky medzi stanicou a centrom boli rýchlo rozparcelované a do domov novej štvrte "les Charmettes" sa nasťahovali robotníci a zamestnanci. Už v roku 1931 sa počet obyvateľov Villiers le Bel zdvojnásobil.
Súčasnosť.
Medzi rokmi 1955 a 1972 boli v meste vybudované tri veľké sídliska "les Carreaux, le Puits-la-Marlière" a "Derrière-les-Murs". Počas tejto doby presiahol počet obyvateľov 20 tisíc. Z dnešných 28 000 obyvateľov tvoria deti a mladí ľudia do 24 rokov celých 33%.
Mesto sa v novembri 2007 dostalo do pozornosti verejnosti. 25. novembra 2007 sa zrazili dvaja mladíci na ukradnutom motocykli s policajným autom a pretože nemali prilby, zrážku neprežili. V reakcii na ich smrť a postup pri vyšetrovaní nehody vyvolali mladí potomkovia prisťahovalcov z arabských krajín a z Afriky pouličné výtržnosti a zrážky s políciou.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Neverback

Neverback je slovenská hudobná pop rocková skupina. 
Zostava.
Členovia pochádzajú z oblasti Nitry:
O skupine.
Skupina v súčasnej podobe (čiže vrátane speváka Marcela) začala fungovať koncom roku 2007. Tvoriť začala v spolupráci so skladateľom a textárom Richardom Böndem. V roku 2008 skupina nahrala prvé demo-CD. Na jednu zo skladieb tohto CD („Poslednýkrát“) sa nakrútil aj prvý videoklip skupiny.
Okrem veľkého množstva vlastných koncertov, skupina robila predkapelu známym slovenským skupinám (Desmod, No name, Vidiek, Tublatanka, Metropolis a pod.) a vystupuje aj na mnohých slovenských letných festivaloch.
V máji 2010 skupine vyšlo debutové album "Ešte stále sa to dá" v hudobnom vydavateľstve Forza music, ktoré tvorí 13 pop-rockových piesní.
Aristón (kráľ Sparty)

Aristón () bol spartský kráľ z dynastie Eurypontovcov. Vládol približne od roku 550 pred Kr. do roku 515 pred Kr. Jeho spolukráľom z kráľovského rodu Agiovcov bol Anaxandridas II.
S jeho menom sa spája významný predel v zozname kráľov Sparty rodu Eurypontovcov, keď po kráľoch, ktorých existencia je historikmi často spochybňovaná, Aristóna už väčšina historikov pokladá za nesporne historickú osobu. Aristón syn a nástupca Agasikla nastúpil na trón okolo roku 550 pred Kr. Vládol dlho, možno aj 50 rokov a ako vládca bol ľudom Sparty obľúbený.
Po dvoch manželstvách ostal Aristón bezdetný a preto sa oženil tretíkrát. Jeho tretia manželka, ako napísal historik Herodotos, bola predtým manželkou jeho priateľa z detstva Ageta a údajne bola zďaleka najkrajšou Sparťankou. Tretia manželka mu porodila syna, ale dieťa sa narodilo už šesť mesiacov po svadbe. Správu o narodení dieťaťa sa Aristón dozvedel v prítomnosti eforov a poznamenal, že nemôže byť jeho, ale neskôr to oľutoval a dieťa považoval za svoje (Tieto jeho slová neskôr poznačili život následníka). Dlho očakávaný syn kráľa dostal meno Démaratos, čo znamená ľudom vymodlený, vyprosený, pretože sa ľud Sparty už dlho modlil, aby sa ich obľúbenému kráľovi narodil následník.
Počas vlády Aristón so svojim spolukráľom Anaxandridom dobyli Tegeu, ktorá už dlhé roky odolávala útokom Sparty. Dobytím Tegee Sparťania svoju politiku zmenili, keď na rozdiel od Messénie, ktorú si zotročili, Tegea sa už mala stať ich spojencom. V Grécku sa angažovali pri zvrhnutí tyranii, čím prestíž Sparty vzrastala. Touto politikou si Sparta získala spojencov a približne v tomto období vznikol aj Peloponézsky spolok a Tegea sa stala jej kľúčovým členom. Sparta tak nastúpila cestu stať sa hegemónom v Grécku.
Steady state

Steady state môže byť:
Úrad pre normalizáciu, metrológiu a skúšobníctvo Slovenskej republiky

Úrad pre normalizáciu, metrológiu a skúšobníctvo Slovenskej republiky (ÚNMS SR) je ústredným orgánom štátnej správy Slovenskej republiky pre oblasť technickej normalizácie, metrológie a skúšobníctva. Podieľa sa na tvorbe a uskutočňovaní jednotnej štátnej politiky v oblasti technickej normalizácie, metrológie, kvality a posudzovania zhody. Vypracúva koncepciu štátnej politiky v oblasti technickej normalizácie, metrológie, kvality a posudzovania zhody a v spolupráci s ministerstvami a ostatnými orgánmi štátnej správy zabezpečuje jej realizáciu.
Poslanie.
Poslaním ÚNMS SR je tvorba a udržiavanie dôveryhodných nástrojov infraštruktúry kvality pre konkurencieschopné podnikateľské prostredie. Nástrojmi infraštruktúry kvality v európskom ponímaní je (sú) normalizácia, metrológia, posudzovanie zhody, akreditácia a najnovšie aj trhový dozor v rozsahu, v ktorom vykonáva činnosti zamerané na vymožiteľnosť smerníc, najmä nového prístupu.
Organizácie rezortu ÚNMS SR.
Do zriaďovateľskej pôsobnosti a pod dohlad ÚNMS SR patria viaceré organizácie:
Medzinárodná plavecká federácia

Medzinárodná plavecká federácia (, predtým , skr. "FINA") je medzinárodná športová organizácia, ktorá združuje plavecké športy a národné federácie plaveckých športov. Vznikla v roku 1908 a sídli v Lausanne, vo Švajčiarsku. Je členom Medzinárodného olympijského výboru a v roku 2023 mala 208 členov. Plavecké športy, ktoré združuje:
História.
Federácia bola pod názvom FINA založená 19. júla 1908 ôsmimi zakladajúcimi členmi: Belgicko, Dánsko, Fínsko, Francúzsko, Maďarsko, Nemecko, Spojené kráľovstvo a Švédsko. Česko-Slovensko bolo prijaté v roku 1919 (zrušené v roku 1992) a osamostatnené Slovensko v roku 1993. Organizácia bola v roku 2022 pri príležitosti schválenia novej internej ústavy premenovaná na "World Aquatics". Zmena má slúžiť k jednoduchšej identifikácii organizácie a je jednou z reforiem, ktoré Medzinárodná federácia zaviedla.
Konfederácie.
208 členských federácií (v roku 2011) je rozčlenených do 5 kontinentálnych konfederácií:
Podujatia.
Federácia organizuje jedny majstrovstvá sveta, na ktorých je zastúpený každý z piatich plaveckých športov, ako aj majstrovstvá sveta či vrcholové podujatia jednotlivých športov.
Ide o mamutie plavecké podujatie, ktoré sa od roku 2001 koná s 2-ročnou periodicitou, a je zastúpené všetkými piatimi športami.
Sojuz 38

Sojuz 38 () bol sovietsky pilotovaný kozmický let v rámci programu Sojuz. Sojuz 38 vyštartoval 18. septembra 1980 z kozmodrómu Bajkonur k stanici Saľut 6. Na palube bola dvojčlenná medzinárodná sovietsko-kubánska posádka.
Priebeh letu.
Loď odštartovala 18. septembra 1980 večer z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 195 – 287 km, bez problémov fungoval aj systém automatického približovania. K spojeniu lode so stanicou nastalo večer 19. septembra.
Práca na stanici.
Medzinárodná posádka strávila na stanici sedem pracovných dní, v rámci ktorých celá štvorica vykonala 22 experimentov.
Adana (mesto v Turecku)

Adana (gr. "Άδανα", arm. "Ադանա") je mesto v Turecku, administratívne centrum rovnomennej provincie. Nachádza sa na juhu Anatólie, v Stredomorí. Rozkladá sa na brehoch rieky Seyhan, asi severne od pobrežia Stredozemného mora, na nížine Çukurova. Má viac ako 1,5 milióna obyvateľov, v roku 2007 bolo piate najväčšie v Turecku. Patrí k rýchlo rozvíjajúcim sa mestám s množstvom hotelov. Mesto je známe svojim tradičným Adana Kebabom.
Dejiny.
Územie Adany je osídlené už od neolitu. V staroveku oblasť patrila Asýrčanom a Chetitom, mesto sa nazývalo "Uru Adaniyya". Po rozpade ich ríš tu žili Kilíkovia, staroanatólsky národ. Na území južnej Kilíkie, teda aj v oblasti dnešnej Adany sa už od Mykénskej doby usadzujú Gréci. Oblasť patrila aj Lýdom a nakoniec Peržanom, ktorých odtiaľto vyhnal až Alexander Veľký v 4. stor. pred Kr. V nasledujúcej dobe helenizmu sa tu usadilo mnoho Grékov a tak sa tu do 1. stor. rozprávalo len grécky. Adana patrila Rímskej ríši a od roku 395 Východorímskej (Byzantskej) ríši, zároveň sa tu rozmohlo kresťanstvo, ktoré sem zvestoval ešte svätý Pavol, ktorý pochádzal zo susedného mesta Tarsos. V 8. storočí mesto ovládol bagdadský kalif Hárún ar-Rašíd, v 9. stor. však mesto Byzantskí Gréci oslobodili. V tejto dobe sa tu usadilo mnoho Arménov. Od 11. stor. patrí mesto Seldžuckým Turkom, neskôr sa začlenilo do Osmanskej ríše. Mesto patrilo medzi kultúrne a obchodné centrá ríše, väčšina pôvodných gréckych obyvateľov sa poturčilo, udržali sa však Arméni. V rokoch 1832 až 1840 patrilo pod egyptskú vládu. V tej dobe tu žili hlavne Arméni a Turci, menšinu v meste tvorili pôvodní Gréci a tiež Arabi. Začiatkom 20. stor. tu došlo ku genocíde Arménov Turkami; tí ktorí prežili sa z Turecka vysťahovali. V roku 1923, počas Grécko-tureckej výmeny obyvateľov z Adany do Grécka odišli miestni Gréci.
Európska plavecká liga

Európska plavecká liga (skr. LEN - Ligue Européenne de Natation) je európska športová konfederácia, ktorá združuje plavecké zväzy európskych štátov. Vznikla v roku 1927 a sídli v Luxemburgu, v Luxembursku. Momentálne (2011) združuje 51 národných plaveckých zväzov a na jej čele stojí Talian Paolo Barelli, ktorý v roku 2012 nahradil Luxemburčana Nory Kruchtena. LEN je členom Medzinárodnej plaveckej federácie (FINA). Združuje tieto plavecké športy:
Vodnopólovú sekciu LEN vedie od roku 2012 Talian Gianni Lonzi. Miesto v technickej komisii pre vodné pólo má Slovák Štefan Bottlik.
Kodominancia

Kodominancia je v genetike dominancia, pri ktorej sa obidve alely správajú ako dominantné, pričom heterozygot vystupuje ako dvojitý homozygot, u ktorého sa fenotypovo prejavujú obidve alely rovnako silným účinkom. 
Príkladom a zároveň molekulárnym vysvetlením tohto javu je krvný systém MN človeka. Alela LM syntetizuje antigén M, alela LN syntetizuje antigén N, pričom heterozygot syntetizuje obidva antigény.
Basketbal na Letných olympijských hrách 2012

Basketbal na Letných olympijských hrách 2012 sa konal od 28. júla do 12. augusta 2012 v londýnskej Basketball Arena.
Štyri najlepšie družstvá z každej skupiny (v ženskej i mužskej kategórii) postúpili do štvrťfinále, ostatné boli klasifikované na 9.12. priečke celkového hodnotenia turnaja. Víťazné družstvá postúpili do semifinále. V mužskej i ženskej kategórii zvíťaizy tímy USA, ktoré tak obhájili prvenstvá z minulej olympiády.
Skorušina

Skorušina () je najvyšší vrch Skorušinských vrchov. Leží približne juhovýchodne od Trstenej. Lokalitou prechádza Medzinárodná diaľková turistická trasa E3.
Poloha.
Nachádza sa na južnom okraji centrálnej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obcí Vitanová, Habovka a Brezovica. Masív sa nachádza v hlavnom hrebeni a jeho susedmi sú na východe Blatná (), na severe Brezový vrch () a na západe Mikulovka (). Skorušina patrí do povodia rieky Orava. Najbližším sídlom sú cca východne situované Oravice. Od masívu Osobitej a Západných Tatier ju oddeľuje sedlo Bôrik ().
Opis.
Vrch je súčasťou horského chrbta, ktorý sa tiahne zo západu na východ. Celá oblasť je husto zalesnená a odvodňovaná na východe, severe aj západe prítokmi rieky Oravica, z južnej časti masívu smeruje voda Studeným potokom do rieky Orava. Na západných svahoch pramení Brezovica, Zábiedovčík i Blatná. Na vrchole stojí 13 m vysoká oceľová rozhľadňa a turistický prístrešok.
Výhľady.
Vďaka nadmorskej výške a rozhľadni na vrchole ponúka zaujímavé výhľady do okolia. Okrem okolitých vrchov pohoria sú veľmi dobre pozorovateľné susedné Oravské Beskydy a Západné Tatry. Pri vhodných podmienkach možno pozorovať i Chočské vrchy, Krivánsku Fatru, Oravskú Maguru a Veľkú Fatru.
Blow

 
„Blow“ je druhý singel americkej speváčky Keshy, z jej prvej EP "Cannibal". Pieseň bola vydaná 8. februára 2011. Singel produkovali Dr. Luke, Max Martin, Benny Blanco a Kool Kojak.
Externé odkazy.
Oficiálny videoklip „Blow“ na YouTube
Glee

Glee je muzikálový televízny seriál od produkcie americkej filmovej spoločnosť 20th Century Fox pre televíznu stanicu Fox. Hlavnou témou seriálu je stredoškolský spevácky zbor, ktorý sa zúčastňuje na súťažiach školských zborov, tzv. glee klubov. Zároveň seriál ukazuje, ako sa členovia zboru musia vyrovnávať s problémami okolo vzťahov, sexuality a so sociálnymi otázkami.
Na Slovensku seriál vysielala TV JOJ.
Dej.
Will Schuester (Matthew Morrison) je učiteľ španielčiny na fiktívnej William McKinley High School v Lime v štáte Ohio. Keď je prepustený učiteľ hudby a doterajší vedúci hudobného súboru, rozhodne sa, že prevezme jeho vedenie. Ako žiak bol sám členom vtedy významného a úspešného zboru, a teraz by chcel nadviazať na jeho dávne úspechy. Pritom sa musí potýkať s rôznymi ťažkosťami, ako je napätý rozpočet a predovšetkým Sue Sylvesterová (Jane Lynchová), trénerkou miestnych roztlieskavačiek, ktorá sa obáva o svoje prednostné postavenie v škole a neustále sa pokúša sabotovať klub. Ďalšie problémy mu spôsobuje jeho manželka Terri (Jessalyn Gilsig).
Ďalšou hlavnou postavou seriálu je výchovná poradkyňa Emma Pilsbury (Jayma Mays) a tiež osem členov zboru, ktorých stvárnili Dianna Agron, Chris Colfer, Kevin McHale, Lea Michele, Cory Monteith, Amber Riley, Mark Salling a Jenna Ushkowitz. Rachel Berryová (Lea Michele) by sa chcela stať hviezdou, Kurt (Chris Colfer) je gay a bojí sa, ako otec prijme jeho homosexualitu, medzi futbalistami Finnom (Cory Monteith) a Puckom (Mark Salling) a roztlieskavačkou Quinn (Dianna Agron) vznikne výbušný milostný trojuholník. V druhej sérii sa hlavnými postavami stali ďalšie dve členky zboru a otec jedného z členov zboru, ktoré hrajú Naya Rivera, Heather Morris a Mike O'Malley.